
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 474 

27 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση 24ωρης λειτουργίας καθώς και λειτουρ¬ 
γίας κατά τις Κυριακές και εξαιρέσιμες ημέρες 
της Υπηρεσίας Καθαριότητας του Δήμου Αρταί- 

ων Νομού Αρτας, για το έτος 2015». 1 

Συγκρότηση της Επιτροπής Παρακολούθησης του 
Περιφερειακού Επιχειρησιακού Προγράμματος 

«ΑΤΤΙΚΗ» 2014-2020. 2 

Παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ ΗΛΕΙΑΣ», στον Προϊστάμε¬ 
νο της Διεύθυνσης Διοικητικού Οικονομικού κα¬ 


θώς και των Προϊσταμένων Τμημάτων αυτής 3 

ΑΠΟΦΑΣΕΙ Σ 

Αριθμ. 11239/2791 (1) 


Καθιέρωση 24ωρης λειτουργίας καθώς και λειτουργίας 
κατά τις Κυριακές και εξαιρέσιμες ημέρες της Υπη¬ 
ρεσίας Καθαριότητας του Δήμου Αρταίων Νομού 
Αρτας, για το έτος 2015». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1,214, 225,238 και 280 παρ. 
I του Ν. 3852/2010 (ΦΕΚ 87 Α/07-06-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης Δι- 
οίκησης-Πρόγραμμα Καλλικράτης», όπως σήμερα ισχύει, 

2. Τις διατάξεις του άρθρου 8 Α παρ. 4 ββ) του 
Π.Δ. 141/2010 (ΦΕΚ 234 Α/27-12-2010) «Οργανισμός της 
Αποκεντρωμένης Διοίκησης Ηπείρου-Δυτικής Μακεδο¬ 
νίας», 

3. Τ ις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το Π.Δ. 63/2005 (ΦΕΚ 98 Α/22-04-2005), 

4. Την ΠΥΣ αρ. 4/6.2.2015 (ΦΕΚ 24 Α/06-02-2015) «Απο¬ 
δοχή παραιτήσεων των Γενικών Γραμματέων των Απο¬ 
κεντρωμένων Διοικήσεων της Χώρας», 

5. Τις διατάξεις του άρθρου 56 του Ν. 4257/2014 (ΦΕΚ 
93 Α/14-04-2014) «Επείγουσες ρυθμίσεις αρμοδιότητας 
Υπουργείου Εσωτερικών», 


6. Την αριθμ. 77912/16422/28-12-2012 απόφαση του Γε¬ 
νικού Γραμματέα Αποκεντρωμένης Διοίκησης Ηπείρου- 
Δυτικής Μακεδονίας «Ορισμός Προϊσταμένου Γενικής 
Διεύθυνσης Χοοροταξικής και Περιβαλλοντικής Πολιτι¬ 
κής της Αποκεντρωμένης Διοίκησης Ηπείρου-Δυτικής 
Μακεδονίας», 

7. Τις διατάξεις του Ν. 3861/2010 (ΦΕΚ 112 Α/13-07-2010) 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των κυβερνητικών, διοικητικών 
και αυτοδιοικητικών οργάνων στο διαδίκτυο «Πρόγραμ¬ 
μα Διαύγεια» και άλλες διατάξεις», όπως σήμερα ισχύει, 

8. Τις διατάξεις του άρθρου 16 του Ν. 3205/2003 (ΦΕΚ 
297 Α/23-12-2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., κ.λπ.», 

9. Τις διατάξεις του άρθρου 36 του Ν. 3584/2007 (ΦΕΚ 
143 Α/28-06-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων», όπως σήμερα 
ισχύουν, 

10. Τις διατάξεις του άρθρου 20 του Ν. 4024/2011 (ΦΕΚ 
226 Α /27-10-2011) «Συνταξιοδοτικές ρυθμίσεις, ενιαίο 
μισθολόγιο-βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015», όπως αντικα- 
ταστάθηκαν με τις όμοιες του άρθρου 176 παρ. 1 του 
Ν. 4261/2014 (ΦΕΚ 107 Α/05-06-2014) «Πρόσβαση στη δρα¬ 
στηριότητα των πιστωτικών ιδρυμάτων και προληπτική 
εποπτεία πιστωτικών ιδρυμάτων κ.λπ.», 

11. Την αριθμ. 20/28-01-2015 απόφαση του Δημοτι¬ 
κού Συμβουλίου του Δήμου Αρταίων περί καθιέρωσης 
24ωρης λειτουργίας καθώς και λειτουργίας τις Κυριακές 
και εξαιρέσιμες ημέρες της Υπηρεσίας Καθαριότητας 
του Δήμου Αρταίων, για το έτος 2015, 

12. Το γεγονός ότι επιβάλλεται η καθιέρωση 24ωρης 
λειτουργίας της Υπηρεσίας Καθαριότητας του Δήμου 
Αρταίων κατ’ εξαίρεση από την εφαρμογή της πενθή¬ 
μερης εργασίας για τους λόγους που αναλυτικά ανα- 
φέρονται στην ως άνω Απόφαση του εν λόγω Δήμου, 

13. Την αριθμ. 6433/26-02-2015 βεβαίωση της Διεύθυν¬ 
σης Οικονομικών Υπηρεσιών του Δήμου Αρταίων ότι 
υπάρχει εξασφαλισμένη πίστωση στον προϋπολογισμό 
του Δήμου για το σκοπό αυτό, αποφασίζουμε: 

Εγκρίνουμε την καθιέρωση, κατ' εξαίρεση από την 
εφαρμογή της πενθήμερης εργασίας, 24ωρης λειτουργί¬ 
ας καθώς και λειτουργίας κατά τις Κυριακές και εξαιρέ¬ 
σιμες ημέρες της Υπηρεσίας Καθαριότητας του Δήμου 














5836 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρχαίων Νομού Αρτας, για το έτος 2015, λόγω της ιδι¬ 
οτυπίας των συνθηκών λειτουργίας και των αυξημένων 
αναγκών του Δήμου (αποκομιδή απορριμμάτων από το 
κέντρο της πόλης και από άλλα σημεία αυτής προ της 
6ης πρωινής-κατά τις νυκτερινές ώρες- καθόσον αργό¬ 
τερα η προσέλευση των δημοτών και τα σταθμευμένα 
οχήματα εμποδίζουν την ομαλή λειτουργία της διαδικα¬ 
σίας καθαριότητας, μηχανική οδοσάρωση των δρόμων 
της πόλης και των δημοτικών διαμερισμάτων με το σά- 
ρωθρο κατά τις νυκτερινές-από 12:00 έως 06:00- λόγω 
έλλειψης κυκλοψοριακού φορτίου κ.λπ. αναφερόμενα 
στην ως άνω απόφαση του Δ.Σ. του Δήμου Αρχαίων). 

Από την απόφαση αυτή προκύπτει δαπάνη σε βά¬ 
ρος του προϋπολογισμού του Δήμου Αρχαίων, για την 
οποία υπάρχει εξασφαλισμένη πίστωση στους ΚΑ 20- 
6012 (50.000,00 €), 20-6022 (2.200,00 €), 20-6051 (7.750,00 
€) και 20-6052 (700,00 €) αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 9 Μαρτίου 2015 

Ο ασκών καθήκοντα Γενικού Γραμματέα 
Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 

-♦- 

Αριθμ. 1203 (2) 

Συγκρότηση της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «ΑΤΤΙ¬ 
ΚΗ» 2014-2020. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 4314/2014 «Α) Για τη διαχείριση, τον 
έλεγχο και την εφαρμογή αναπτυξιακών παρεμβάσεων για 
την προγραμματική περίοδο 2014-2020, Β) Ενσωμάτωση 
της Οδηγίας 2012/17 του Ευρωπαϊκού Κοινοβουλίου και 
του Συμβουλίου της 13ης Ιουνίου 2012 (ΕΕ Ε 156/16.6.2012) 
στο ελληνικό δίκαιο, τροποποίηση του Ν. 3419/2005 (ΦΕΚ 
Α' 297) και άλλες διατάξεις» (ΦΕΚ Α' 265) και ιδίως των 
άρθρων 24, 24Α και 58 (παρ. 6) αυτού. 

2. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε- 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και περί καθορισμού γενι¬ 
κών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής, το Ευρωπαϊκό Γεωργικό Ταμείο Αγροτικής 
Ανάπτυξης και το Ευρωπαϊκό Ταμείο Θάλασσας και Αλι¬ 
είας και για την κατάργηση του κανονισμού (ΕΚ) αριθ. 
1083/2006, και ιδίως τα άρθρα 47, 48, 49 και 110 αυτού. 

3. Τον Κανονισμό (ΕΕ) αριθ. 1301/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 σχετικά με το Ευρωπαϊκό Ταμείο Περιφερειακής 
Ανάπτυξης και για τη θέσπιση ειδικών διατάξεων σχε¬ 
τικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 


4. Τον Κανονισμό (ΕΕ) αριθ. 1304/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρί¬ 
ου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

5. Τον κατ’ εξουσιοδότηση κανονισμό (ΕΕ) αριθ. 
240/2014 της Επιτροπής της 7ης Ιανουάριου 2014 σχε¬ 
τικά με τον ευρωπαϊκό κώδικα δεοντολογίας για την 
εταιρική σχέση στο πλαίσιο των ευρωπαϊκών διαρθρω¬ 
τικών και επενδυτικών ταμείων. 

6. Την με αριθμό Θ(2014) 10170 ίίηαΙ/18.12.2014 Εκτε¬ 
λεστική απόφαση της Ευρωπαϊκής Επιτροπής για την 
έγκριση ορισμένων στοιχείων του περιφερειακού επι¬ 
χειρησιακού προγράμματος «Αττική» για στήριξη από 
το Ευρωπαϊκό Ταμείο Περιφερειακής Ανάπτυξης και το 
Ευρωπαϊκό Κοινωνικό Ταμείο στο πλαίσιο του στόχου 
«Επενδύσεις για την ανάπτυξη και την απασχόληση» 
στην Ελλάδα, (ΟΟΙ 2014ΘΒ16Μ2ΘΡ012). 

7. Την με αριθ. 1310/Γ ΚΠΣ 310/17-01-2001 (ΦΕΚ 33/Β7 
18-01-2001) κοινή υπουργική απόφαση για τη σύσταση 
της Ειδικής Υπηρεσίας Ενδιάμεσης Διαχειριστικής Αρ¬ 
χής της Περιφέρειας Αττικής, όπως ισχύει 

8. Το ΠΔ. 4/2002 (ΦΕΚ Α'3) «Εκτέλεση ενεργειών τεχνικής 
βοήθειας - στήριξης και διαχείριση αντίστοιχων πόρων». 

9. Την εισήγηση της Ειδικής Υπηρεσίας Διαχείρισης 
Ε.Π. Περιφέρειας Αττικής (Α.Π. 1203/17.03.2015). 

10. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Συγκρότηση της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Αττική» 
2014-2020 

Συγκροτείται Επιτροπή Παρακολούθησης του Περιφε¬ 
ρειακού Επιχειρησιακού Προγράμματος «Αττική» 2014- 
2020, αποτελούμενη από τους κάτωθι: 

I. Πρόεδρος της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Αττική» 
2014-2020 είναι η Περιφερειάρχης Αττικής, η οποία ανα¬ 
πληρώνεται στα καθήκοντα της από Αντιπεριφερειάρχη 
που θα οριστεί με απόφαση της Περιφερειάρχη. 

11. Μέλη * 1 2 3 1 της Επιτροπής Παρακολούθησης του Π.Ε.Π. 
«Αττική» 2014-2020 με δικαίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης 

1. Ο Γενικός Γραμματέας Δημοσίων επενδύσεων - 
ΕΣΠΑ του Υπουργείου Οικονομίας, Υποδομών, Ναυτιλίας 
και Τουρισμού με αναπληρωτή τον προϊστάμενο της 
Εθνικής Αρχής Συντονισμού ΕΣΠΑ (ΕΑΣ). 

2. Ο Προϊστάμενος της Ειδικής Υπηρεσίας Διαχείρισης 
Ε.Π. Περιφέρειας Αττικής, με αναπληρωτή τον Προϊστά¬ 
μενο της Μονάδας Α 1 της ιδίας υπηρεσίας. 

3. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). 

4. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 


1 Για τη σύνθεση της Επιτροπής Παρακολούθησης λαμβάνεται υπόψη ο Κανονισμός (ΕΕ) 240/2014 της Επιτροπής σχετικά με τον ευρωπαϊκό 
κώδικα δεοντολογίας για την εταιρική σχέση στο πλαίσιο των ευρωπαϊκών διαρθρωτικών και επενδυτικών ταμείων. 

5. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων Προ¬ 
γραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ 

6. Εκπρόσωπος της Ειδικής Υπηρεσίας Διαχείρισης 
του Προγράμματος Αγροτικής Ανάπτυξης 2014 - 2020. 

7. Εκπρόσωπος της Ειδικής Υπηρεσίας Διαχείρισης 
του Προγράμματος Αλιείας και Θάλασσας 2014 - 2020. 

8. Εκπρόσωπος της Γενικής Γραμματείας'Ερευνας και 
Τ εχνολογίας. 

9. Εκπρόσωπος της Κεντρικής Μονάδας Κρατικών Ενι¬ 
σχύσεων (ΚΕΜΚΕ) του Υπουργείου Οικονομικών. 

10. Εκπρόσωπος της Γενικής Γραμματέας Ισότητας 
των Φύλων του Υπουργείου Εσωτερικών και Διοικητικής 
Ανασυγκρότησης. 

11. Εκπρόσωπος της ΜΟΔ ΑΕ. 

12. Εκπρόσωπος της Ειδικής Υπηρεσίας Διαχείρι¬ 
σης του Ε.Π. Ψηφιακή σύγκλιση ως Επιτελικής Δομής 
ΕΣΠΑ στις Τεχνολογίες της Πληροφορίας και Επι¬ 
κοινωνίας, του Υπουργείου Υποδομών, Μεταφορών 
και Δικτύων. 

13. Εκπρόσωπος της Επιτελικής Δομής ΕΣΠΑ του 
Υπουργείου Περιφερειακής Ανασυγκρότησης, Περιβάλ¬ 
λοντος και Ενέργειας (τομέας Περιβάλλοντος, Ενέργει¬ 
ας και Κλιματικής Αλλαγής). 

14. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού, Παιδείας και θρησκευμάτων 
(τομέας Παιδείας). 

15. Εκπρόσωπος της Επιτελικής Δομής ΕΣΠΑ του 
Υπουργείου Πολιτισμού, Παιδείας και θρησκευμάτων 
(τομέας Πολιτισμού). 

16. Εκπρόσωπος της Επιτελικής Δομής ΕΣΠΑ του 
Υπουργείου Οικονομίας, Υποδομών, Ναυτιλίας και Του¬ 
ρισμού (τομέας Τουρισμού). 

17. Εκπρόσωπος της Επιτελικής Δομής ΕΣΠΑ του 
Υπουργείου Εσωτερικών και Διοικητικής Ανασυγκρό¬ 
τησης (τομέας Διοικητικής Μεταρρύθμισης και Ηλεκτρο¬ 
νικής Διακυβέρνησης). 

18. Εκπρόσωπος της Επιτελικής Δομής ΕΣΠΑ του 
Υπουργείου Υγείας και Κοινωνικών Ασφαλίσεων. 

19. Εκπρόσωπος της Επιτελικής Δομής ΕΣΠΑ του 
Υπουργείου Εργασίας και Κοινωνικής Αλληλεγγύης. 

(γ) Εκπρόσωποι αυτοδιοίκησης, της Ένωσης Περιφε¬ 
ρειών Ελλάδας (ΕΝίΙΕ) και της Κεντρικής'Ενωσης Δήμων 
(ΚΕΔΕ) 

20. Εκπρόσωπος της Κεντρικής'Ενωσης Δήμων Ελ¬ 
λάδας (ΚΕΔΕ). 

21. Εκπρόσωπος της ΠΕΔ Αττικής. 

22. Εκπρόσωπος της Ένωσης Περιφερειών Ελλάδας 
(ΕΝΠΕ). 

(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων 

23. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

24. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

25. Εκπρόσωπος της Γενικής Συνομοσπονδίας Εργα¬ 
τών Ελλάδος (ΓΣΕΕ). 

26. Εκπρόσωπος της Γ ενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας(ΓΣΕΒΕΕ). 

27. Εκπρόσωπος της Κεντρικής'Ενωσης Επιμελητη¬ 
ρίων (ΚΕΕ). 


28. Εκπρόσωπος του Συνδέσμου Ελληνικών Τουριστι¬ 
κών Επιχειρήσεων (ΣΕΤΕ). 

29. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ). 

30. Εκπρόσωπος του Επαγγελματικού Επιμελητηρίου 
Αθηνών (ΕΕΑ). 

31. Εκπρόσωπος του Οργανισμού Απασχόλησης Ερ¬ 
γατικού Δυναμικού (ΟΑΕΔ). 

32. Εκπρόσωπος του Τεχνικού Επιμελητηρίου Ελλάδος 

(ΤΕΕ). 

33. Εκπρόσωπος του Οικονομικού Επιμελητηρίου Ελ¬ 
λάδος (ΟΕΕ). 

34. Εκπρόσωπος του Γεωτεχνικού Επιμελητηρίου (ΓΕ- 
ΩΤΕΕ). 

35. Εκπρόσωπος του Συνδέσμου Πληροφορικής & Επι¬ 
κοινωνιών Ελλάδος (ΣΕΠΕ). 

36. Εκπρόσωπος νεοφυών επιχειρήσεων. 

37. Εκπρόσωπος της Ομοσπονδίας Εθελοντικών μη 
Κυβερνητικών Οργανώσεων. 

38. Εκπρόσωπος φορέων κοινωνικής οικονομίας. 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος, 

39. Εκπρόσωπος/οι Ενδιάμεσων Φορέων Διαχείρισης 
(ΕΦΔ), για τους οποίους θα εκδοθούν αποφάσεις εκχώ¬ 
ρησης αρμοδιοτήτων. 

III. Στην Επιτροπή Παρακολούθησης του Περιφερεια¬ 
κού Επιχειρησιακού Προγράμματος «Αττική» 2014-2020 
συμμετέχουν χωρίς δικαίωμα ψήφου οι ακόλουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωπος της Ευρωπαϊκής Τράπεζας Επενδύ¬ 
σεων. 

5. Εκπρόσωποι των Ειδικών υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 

7. Εκπρόσωπος της Ειδικής Υπηρεσίας Διαχείρισης 
των Ε.Π. του στόχου Ευρωπαϊκής Εδαφικής Συνεργα¬ 
σίας. 

8. Εκπρόσωπος της Οικονομικής και Κοινωνικής Επι¬ 
τροπής Ελλάδος (ΟΚΕ). 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπροσωπεί¬ 
ται στην Επιτροπή Παρακολούθησης του Π.Ε.Π. «Αττική» 
2014-2020 ορίζει εγγράφως και γνωστοποιεί στην Ειδική 
Υπηρεσία Διαχείρισης του Ε.Π. Περιφέρειας Αττικής τον 
εκπρόσωπο και τον αναπληρωτή του, δηλώνοντας αντί¬ 
στοιχα και τις ηλεκτρονικές διευθύνσεις επικοινωνίας, 
οι οποίες θα χρησιμοποιηθούν για την πρόσβαση στην 
επιχειρησιακή πλατφόρμα «ΔΙΑΥΛΟΣ». Η ίδια διαδικασία 
ακολουθείται κάθε φορά που υπάρχει αντικατάσταση 
εκπροσώπου. Σε περίπτωση κωλύματος και του αναπλη¬ 
ρωματικού μέλους για συμμετοχή σε κάποια συνεδρίαση 
της Επιτροπής Παρακολούθησης, δύναται να ορίζεται 
εξουσιοδοτημένο πρόσωπο για συμμετοχή στη συγκε¬ 
κριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδικοί 

επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργεί¬ 
ων, της Περιφέρειας, των Δήμων και λοιπών φορέων. 

Αρθρο 2 

Αποστολή της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Αττική» 
2014-2020 

I. Η Επιτροπή Παρακολούθησης έχει ως αποστολή να 
παρακολουθεί την εφαρμογή και την πρόοδο του Π.Ε.Π. 
«Αττική» 2014-2020, σύμφωνα με τα άρθρα 47, 48, 49 και 
110 του Κανονισμού (ΕΕ) αριθ. 1303/2013 καθώς και να 
εγκρίνει την εξειδίκευση του. 

II. Ειδικότερα, η Επιτροπή Παρακολούθησης εξετάζει: 

1. τα δημοσιονομικά στοιχεία, τους κοινούς και ειδι¬ 
κούς δείκτες του προγράμματος, συμπεριλαμβανομένων 
των μεταβολών στις τιμές των δεικτών αποτελεσμάτων, 
καθώς και κάθε άλλο ζήτημα/ στοιχείο σχετικό με την 
εφαρμογή του Προγράμματος και την πρόοδο ως προς 
την επίτευξη των ποσοτικά προσδιορισμένων στόχων 
και των ορόσημων που ορίζονται στο πλαίσιο επιδόσε¬ 
ων και, κατά περίπτωση, τα αποτελέσματα ποιοτικών 
αναλύσεων, 

2. όλα τα λοιπά ζητήματα που επηρεάζουν την επίδο¬ 
ση του Επιχειρησιακού Προγράμματος, 

3. την πρόοδο στην εφαρμογή του σχεδίου αξιολό¬ 
γησης και την παρακολούθηση των συμπερασμάτων 
των αξιολογήσεων, 

4. την υλοποίηση της στρατηγικής επικοινωνίας, 

5. την υλοποίηση μεγάλων έργων, 

6. την υλοποίηση προγραμμάτων Ολοκληρωμένων 
Εδαφικών Επενδύσεων και Τοπικής Ανάπτυξης με Πρω¬ 
τοβουλία Τοπικών Κοινοτήτων, 

7. την τυχόν υλοποίηση κοινών σχεδίων δράσης, 

8. τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες, 

9. τις δράσεις για την προώθηση της βιώσιμης ανά¬ 
πτυξης, 

10. την πρόοδο των δράσεων που αφορούν στην τή¬ 
ρηση των εκ των προτέρων αιρεσιμοτήτων που σχετί¬ 
ζονται με το Π.Ε.Π., εφόσον αυτές δεν είχαν εκπληρωθεί 
κατά την ημερομηνία υποβολής του Π.Ε.Π. 

11. την εφαρμογή μέσων χρηματοοικονομικής τεχνικής, 
συμπεριλαμβανομένων των εκ των προτέρων αξιολογή¬ 
σεων, των εγγράφων στρατηγικής, της μεθοδολογίας 
για τις δαπάνες/αμοιβές διαχείρισης και τις ετήσιες 
εκθέσεις σχετικά με τις πραγματοποιηθείσες πληρωμές 
των δαπανών αυτών, 

12. τις ετήσιες εκθέσεις ελέγχου ή τμήμα αυτών που 
αφορούν στο οικείο Περιφερειακό Επιχειρησιακό Πρό¬ 
γραμμα. 

III. Η Επιτροπή Παρακολούθησης εξετάζει και εγκρίνει: 

1. την εξειδίκευση του Περιφερειακού Επιχειρησιακού 
Προγράμματος και κάθε αναθεώρησή της, 

2. τη μεθοδολογία και τα κριτήρια επιλογής των πρά¬ 
ξεων, 

3. τη μεθοδολογία και τα κριτήρια επιλογής Ομάδων 
Τοπικής Δράσης (ΟΤΔ) για προγράμματα ΤΑΠΤΟΚ, 

4. τη μεθοδολογία και τα κριτήρια επιλογής των 
στρατηγικών των Ολοκληρωμένων Χωρικών Επενδύ¬ 
σεων (ΟΧΕ), 


5. τις ετήσιες και τις τελικές εκθέσεις υλοποίησης, 

6. το σχέδιο αξιολόγησης για το Περιφερειακό Επιχει¬ 
ρησιακό Πρόγραμμα και κάθε τροποποίησή του, 

7. τη στρατηγική επικοινωνίας για το Περιφερειακό 
Επιχειρησιακό Πρόγραμμα και κάθε τροποποίησή της, 

8. κάθε πρόταση της ΕΥΔ Ε.Π. Περιφέρειας Αττικής για 
τροποποίηση του Επιχειρησιακού Προγράμματος πριν 
την υποβολή της στην Ευρωπαϊκή Επιτροπή. 

IV. Η Επιτροπή Παρακολούθησης του Π.Ε.Π. «Αττική» 
2014-2020 για την άσκηση των καθηκόντων της, έχει 
δικαίωμα πληροφόρησης για όλες τις παρεμβάσεις 
του Π.Ε.Π. Ειδικότερα, κατόπιν αιτήματος της, έχει δι¬ 
καίωμα πρόσβασης σε όλα τα έγγραφα που αφορούν 
στην επιλογή καθώς και την υλοποίηση των πράξεων, 
τηρουμένου του θεσμικού πλαισίου σε θέματα εμπι¬ 
στευτικότητας και προστασίας ευαίσθητων προσωπικών 
δεδομένων. 

Αρθρο 3 

Λειτουργία της Επιτροπής Παρακολούθησης του Πε¬ 
ριφερειακού Επιχειρησιακού Προγράμματος «Αττική» 
2014-2020 

I. Η Επιτροπή Παρακολούθησης θεσπίζει τον εσωτε¬ 
ρικό κανονισμό λειτουργίας της κατόπιν εισήγησης της 
Ειδικής Υπηρεσίας Διαχείρισης του Ε.Π. Περιφέρειας 
Αττικής σύμφωνα με τις οδηγίες της Εθνικής Αρχής 
Συντονισμού. 

Η Επιτροπή Παρακολούθησης εγκρίνει τον εσωτερικό 
κανονισμό λειτουργίας της κατά την πρώτη συνεδρίαση 
της ' 

II. Οι δαπάνες για τη λειτουργία της Επιτροπής Πα¬ 
ρακολούθησης καλύπτονται από τον προϋπολογισμό 
της Τεχνικής Βοήθειας του Π.Ε.Π. «Αττική» 2014-2020. 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2015 
Η Περιφερειάρχης 
ΕΙΡΗΝΗ ΔΟΥΡΟΥ 
-Φ- 

Αριθμ. 76105/2070 (3) 

Παροχή εξουσιοδότησης υπογραφής εγγράφων, απο¬ 
φάσεων και άλλων πράξεων «ΜΕ ΕΝΤΟΛΗ ΑΝΤΙΠΕ- 
ΡΙΦΕΡΕΙΑΡΧΗ ΗΛΕΙΑΣ», στον Προϊστάμενο της Δι¬ 
εύθυνσης Διοικητικού Οικονομικού καθώς και των 
Προϊσταμένων Τμημάτων αυτής. 

Ο ΑΝΤΙΠΕΡΙΦΕΡΕΙΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις των άρθρων 3, 113, 159, 160 και 186 
του Ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του Οργανισμού της Περιφέρειας 
Δυτικής Ελλάδας (Π.Δ. 132/2010 - ΦΕΚ: 225/27-12-2010). 

3. Τις διατάξεις του άρθρου 9 παρ. 3 του Ν. 2690/1999 
(Κώδικας Διοικητικής Διαδικασίας). 

4. Τις διατάξεις του Ν. 3528/2007 «Κύρωση του Κώδι¬ 
κα Κατάστασης Δημοσίων Υπαλλήλων και Υπαλλήλων 
Ν.Π.Δ.Δ» (ΦΕΚ 26/τ.Α'/9-2-2011). 

5. Τις διατάξεις του άρθρου 5 του Ν. 3469/2006 «Εθνικό 

Τυπογραφείο, Εφημερίς της Κυβερνήσεως και άλλες 
διατάξεις» (ΦΕΚ 131/τ.Α'/2006). 

6. Την αριθμ. 400/14 απόφαση του Πολυμελούς Πρω¬ 
τοδικείου Πατρών με την οποία ανακηρύχθηκαν ο Πε¬ 
ριφερειάρχης, οι Αντιπεριφερειάρχες Περιφερειακών 
Ενοτήτων και οι τακτικοί και αναπληρωματικοί Περιφε¬ 
ρειακοί Σύμβουλοι της Περιφέρειας Δυτικής Ελλάδας, 
για την περίοδο 1-9-2014 έως 31-8-2019. 

7. Την υπ’ αριθμ. οικ. 296693/5006/3-11-2014 απόφαση 
Περιφερειάρχη Δυτικής Ελλάδας «Μεταβίβαση αρμο¬ 
διοτήτων στους άμεσα εκλεγμένους Αντιπεριφερειάρ- 
χες της Περιφέρειας Δυτικής Ελλάδας »(ΦΕΚ 3081/τ.Β7 
17-11-2014). 

8. Την αριθμ. ΔΟΑ/οικ. 8638/26-3-2013 εγκύκλιο του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης «περί μείωσης υπογραφών στις 
διοικητικές πράξεις και στα διοικητικά έγγραφα». 

9. Την ανάγκη απλούστευσης των διαδικασιών για 
ταχύτερη διεκπεραίωση των υπηρεσιακών θεμάτων, την 
καλύτερη εξυπηρέτηση των πολιτών και την εύρυθμη 
λειτουργία της Διεύθυνσης Διοικητικού - Οικονομικού. 

10. Το γεγονός ότι από την παρούσα απόφαση δεν 
προκαλείται δαπάνη σε βάρους του κρατικού προϋπο¬ 
λογισμού ή της Περιφέρειας Δυτικής Ελλάδας, απο¬ 
φασίζουμε: 

Α). Εξουσιοδοτούμε τον Προϊστάμενο της Δ/νσης Διοι¬ 
κητικού Οικονομικού να υπογράφει «Με εντολή Αντιπερι- 
φερειάρχη», αποφάσεις, έγγραφα και λοιπές διοικητικές 
πράξεις που αφορούν σε: 

1. Κατανομή προσωπικού στα Τμήματα της Διεύθυν- 
σης. 

2. Ανάθεση καθηκόντων στους υπαλλήλους των Τμη- 
μάτων. 

3. Έκδοση πιστοποιητικών ή βεβαιώσεων για την υπη¬ 
ρεσιακή κατάσταση των υπαλλήλων και γενικά πιστο¬ 
ποιητικά και βεβαιώσεις για θέματα που είναι δυνατό να 
βεβαιωθούν από στοιχεία που τηρούνται στην υπηρεσία 

4. Διαβίβαση προς συλλογικά όργανα (Υπηρεσιακό 
Συμβούλιο, ΣΕΠ, κ.α) για τα οποία απαιτείται γνώμη ή 
απόφαση του συλλογικού οργάνου (όπως θέματα υπη¬ 
ρεσιακής κατάστασης όλων των υπαλλήλων με οποια¬ 
δήποτε σχέση εργασίας), καθώς και την υπογραφή και 
διαβίβαση των υπηρεσιακών σημειωμάτων μοριοδότη- 
σης για την κρίση των Προϊσταμένων οργανικών μο¬ 
νάδων και τη διαβίβαση εκθέσεων αξιολογήσεων ου¬ 
σιαστικών προσόντων των υπαλλήλων σύμφωνα με τις 
κείμενες νομοθετικές διατάξεις. 

5. Έγγραφα με τα οποία ζητείται από τις αρμόδιες 
υπηρεσίες ο ορισμός εκπροσώπων ως μελών σε συλλο¬ 
γικά όργανα ή ειδικές ομάδες εργασίας στο εσωτερικό. 

6. Ερωτήματα προς τα αρμόδια Υπουργεία αναφορικά 
με θέματα της Διεύθυνσης. 

7. Απαντήσεις σε αιτήσεις υπηρεσιών, πολιτών ή 
υπαλλήλων, με τις οποίες παρέχονται πληροφορίες 
ή χορηγούνται εμπιστευτικά έγγραφα στους έχοντες 
σύμφωνα με τις κείμενες νομοθετικές διατάξεις ειδικό 
έννομο συμφέρον, καθώς και απαντήσεις σε Αναφορές 
ή καταγγελίες υπαλλήλων και πολιτών. 

8. Θέματα για την αναγκαία εκπαίδευση και επιμόρ¬ 
φωση του προσωπικού της Π.Ε Ηλείας. 

9. Τα έγγραφα με τα οποία διαβιβάζονται στις αρ¬ 
μόδιες υπηρεσίες αναφορές υπηρεσιών ή πολιτών που 
αναρμόδια υποβλήθηκαν στην υπηρεσία. 


10. Αποφάσεις χορήγησης μισθολογικών κλιμακίων σε 
όλους τους υπαλλήλους της Π.Ε Ηλείας 

11. Έκδοση και τροποποίηση των αποφάσεων κατάτα¬ 
ξης για όλους τους υπαλλήλους. 

12. Βεβαιώσεις πραγματοποίησης υπερωριακής απα¬ 
σχόλησης και μετακινήσεων εκτός έδρας υπαλλήλων 
της Διεύθυνσης. 

13. Χορήγηση κανονικών, γονικών αδειών των υπαλ¬ 
λήλων της Διεύθυνσης. 

14. Τις ενέργειες προς το Εθνικό Τυπογραφείο για 
δημοσίευση στην Εφημερίδα της Κυβερνήσεως, κανο¬ 
νιστικών πράξεων και περιλήψεων ατομικών πράξεων 
καθώς και λοιπών δημοσιευτέων πράξεων σύμφωνα με 
τις διατάξεις του Ν.3469/2006. 

15. Προπαρασκευαστικές ενέργειες Εκλογών. 

16. Παραπομπή υπαλλήλων της Π.Ε. Ηλείας στις Υγει¬ 
ονομικές Επιτροπές. 

17. Διαβιβαστικά έγγραφα προς άλλες Δ/νσεις και 
Υπηρεσίες εγκυκλίων και υπηρεσιακών εγγράφων και 
σημειωμάτων. 

18. Κάθε άλλη συναφή με τα ως άνω αναφερόμενα, 
πράξη, η έκδοση της οποίας προβλέπεται από τις δια¬ 
τάξεις του Ν. 3528/2007 και του Ν. 3852/2010, αναφορικά 
με υπαλλήλους της Διεύθυνσης Διοίκησης. 

19. Αποφάσεις σχετικά με τη βαθμολογική προαγωγή 
των υπαλλήλων. 

20. Έκδοση και διαβίβαση εγγράφων και όλων των εν 
γένει πράξεων που απαιτούνται για την ολοκλήρωση 
διορισμών, μετατάξεων, αποσπάσεων και λοιπών υπηρε¬ 
σιακών μεταβολών που απαιτούνται πριν την έκδοση των 
σχετικών αποφάσεων από τα αρμόδια μονομελή όργανα. 

21. Ανακοινώσεις αποφάσεων διορισμού, μετατάξεων, 
αποσπάσεων καθώς και έγγραφα κοινοποίησης κατα¬ 
στάσεων του άρθρου 88 παρ. 1 του Ν. 3528/2007. 

22. Εκθέσεις απόψεων προς τα αρμόδια Δικαστήρια 
όταν εκδικάζονται υποθέσεις που αφορούν σε θέματα 
της Διεύθυνσης. 

23. Τη διαβίβαση των υπηρεσιακών φακέλων των 
υπαλλήλων σε περίπτωση μετάταξης σε άλλο φορέα 
ή μετακίνησης τους σε άλλη Περιφερειακή Ενότητα 
της Π.Δ.Ε. 

24. Την υποβολή αιτημάτων για την προμήθεια εντύ¬ 
πων εκθέσεων αξιολόγησης. 

25. Τα φύλλα διακοπής μισθοδοσίας και τις βεβαιώσεις 
αποδοχών των υπαλλήλων 

26. Τις καταστάσεις μισθοδοσίας και κρατήσεων μι¬ 
σθοδοσίας των υπαλλήλων της Περιφερειακής Ενότη¬ 
τας. 

27. Τις βεβαιώσεις οικονομικών στοιχείων για τη συ- 
νταξιοδότηση των υπαλλήλων της Περιφερειακής Ενό¬ 
τητας. 

28. Τις βεβαιώσεις εισφορών στα ασφαλιστικά Ταμεία 
των υπαλλήλων της Περιφερειακής Ενότητας. 

29. Βεβαιώσεις στους υπαλλήλους της Περιφερειακής 
Ενότητας Ηλείας για φορολογική χρήση. 

30. Τα έγγραφα που αφορούν παροχή στατιστικών 
και άλλων στοιχείων αρμοδιότητας της Διεύθυνσης. 

31. Την αλληλογραφία σχετικά με τον προγραμματι¬ 
σμό προσλήψεων. 

32. Τις κοινοποιήσεις εγκυκλίων γενικού περιεχομένου, 
αποφάσεων και εγγράφων των Υπουργείων ή άλλων 
φορέων στις υπηρεσίες της Περιφερειακής Ενότητας 
Ηλείας. 

33. Τα έγγραφα και αιτήματα προς τις ΔΕΚΟ (ΔΕΗ, 
ΟΤΕ, Εταιρίες'Υδρευσης και Αποχέτευσης κ.α.) που αφο¬ 
ρούν στη διαδικασία σύνδεσης- διακοπής των παροχών 
στις υπηρεσίες της Περιφερειακής Ενότητας, την αλλα¬ 
γή επωνυμίας των λογαριασμών καθώς και τα ενδοϋπη- 
ρεσιακά έγγραφα που αφορούν τις διαδικασίες αυτές. 

34. Τα έγγραφα αρμοδιότητας της Διεύθυνσης γενικά 
προς τρίτους. 

35. Τις απαντήσεις σε αιτήματα, αναφορές, παράπονα 
ή καταγγελίες πολιτών ή υπαλλήλων κατά πράξεων 
ή παραλείψεων ιεραρχικά υφισταμένων υπηρεσιακών 
οργάνων της Διεύθυνσης. 

36. Τ ις εισηγήσεις αρμοδιότητας της Διεύθυνσης προς 
την Οικονομική Επιτροπή της Π.Δ.Ε. πλην εκείνων που 
αφορούν ορισμό δικηγόρου για τη νομική εκπροσώπηση 
της Π.Ε. Ηλείας ενώπιον των δικαστηρίων. 

37. Τον ορισμό υπαλλήλων της Διεύθυνσης για την 
τήρηση του εμπιστευτικού πρωτοκόλλου και τα δια¬ 
βιβαστικά έγγραφα εμπιστευτικού περιεχομένου για 
ενημέρωση υπηρεσιών. 

38. Τ ον ορισμό υπαλλήλων της Διεύθυνσης ως υπεύθυ¬ 
νων για την επικύρωση αντιγράφων εγγράφων και την 
βεβαίωση του γνησίου της υπογραφής σύμφωνα με τις 
διατάξεις του άρθρου 11 του Ν. 2690/1999 σε συνδυασμό 
με τις διατάξεις του Ν. 1599/1986. 

39. Την έγκριση κίνησης υπηρεσιακών αυτοκινήτων 
εντός των ορίων της Περιφέρειας Δυτικής Ελλάδας για 
εκτέλεση υπηρεσιακών αναγκών. 

40. Την υποβολή αιτημάτων προς την Αποκεντρωμένη 
Διοίκηση Πελοποννήσου-Δυτικής Ελλάδας & Ιονίου ως 
αρμόδιο όργανο, για έγκριση μετακίνησης των αυτοκι¬ 
νήτων εκτός ορίων της Περιφέρειας Δυτικής Ελλάδας. 

41. Την υποβολή αιτημάτων προς την Αποκεντρωμένη 
Διοίκηση Πελοποννήσου-Δυτικής Ελλάδας& Ιονίου, για 
έγκριση κατ' εξαίρεση οδήγησης υπηρεσιακών αυτο¬ 
κινήτων από υπαλλήλους της Π.Δ.Ε. που δεν κατέχουν 
οργανική θέση οδηγού. 

42. Έγγραφα που αφορούν τις εκλογές αιρετών εκ¬ 
προσώπων για το Υπηρεσιακό Συμβούλιο και Σ.Ε.Π. της 
Π.Δ.Ε. 

43. Παροχή στοιχείων για σύνταξη πινάκων ενόρκων. 

44. Τα έγγραφα που αφορούν την αποδοχή φοιτη¬ 
τών- σπουδαστών τμημάτων ΑΕΙ/ΤΕΙ για διενέργεια 
πρακτικής, την τοποθέτηση αυτών σε υπηρεσίες της 
Περιφερειακής Ενότητας Ηλείας, καθώς και βεβαιώ¬ 
σεις αποδοχής που αφορούν τη διενέργεια πρακτικής 
άσκησης. 

45. Έγκριση συμμετοχής σε επιμορφωτικά σεμινάρια 
των Προϊσταμένων των Τμημάτων και των υπαλλήλων 
της Διεύθυνσης Διοικητικού Οικονομικού. 

46. Έγγραφα σχετικά με την ανάρτηση όλων των ατο¬ 
μικών και κανονιστικών πράξεων της Διεύθυνσης στο 
Διαδίκτυο. 

47. Τον απολογισμό των πεπραγμένων της Διεύθυνσης 

48. Τις προπαρασκευαστικές ενέργειες μεταξύ των 
υπηρεσιών της Περιφερειακής Ενότητας που 

αφορούν τον προϋπολογισμό, τα έσοδα και έξοδα 
αυτών. 

49. Διαβιβαστικά και καταστάσεις δαπανών προς την 
Υ.Δ.Ε. Ν. Ηλείας. 

50. Σχέδια του προϋπολογισμού και τροποποιήσεων 
αυτού ως επίσης και του απολογισμού της Περιφερει¬ 
ακής Ενότητας Ηλείας. 


51. Την αποστολή ΑΠΔ ΙΚΑ και βεβαιώσεων εργοδότη. 

52. Τις καταστάσεις απόδοσης κρατήσεων (Μ.Τ.Π.Υ., 
Τ.Ε.Α.Δ.Υ., κ.λπ.) προς την αρμόδια Δ.Ο.Υ. 

53. Τ ις εντολές προς Τράπεζες για τη χορήγηση επι¬ 
ταγών. 

54. Τις ενέργειες που αφορούν στην εκμίσθωση ακι¬ 
νήτων για υπηρεσίες της Περιφερειακής Ενότητας και 
των υπηρεσιών της Πρωτοβάθμιας και Δευτεροβάθμιας 
Εκπαίδευσης πλην της υπογραφής του μισθωτηρίου 
συμβολαίου. 

55. Την αλληλογραφία που αφορά την εκτέλεση προ¬ 
γράμματος προμηθειών, τη σύνταξη της σχετικής διακή¬ 
ρυξης, εκτός της τελικής σύμβασης και της υπογραφής 
αυτών. 

56. Την υπογραφή προπαρασκευαστικών, εκτελεστι¬ 
κών, υπομνηστικών και πληροφοριακών εγγράφων σε 
θέματα προμηθειών. 

57. Διαβιβαστικά προς την επιτροπή ενστάσεων και 
προσφυγών για διοικητικές προσφυγές που αφορούν 
διαγωνισμούς προμηθειών, εργασιών και παροχής υπη¬ 
ρεσιών. 

58. Την ανάθεση της παραλαβής κάθε δικαστικού ή 
εξώδικου εγγράφου που απευθύνεται στον Αντιπερι- 
φερειάρχη και την υπογραφή της σχετικής έκθεσης 
επίδοσης. 

59. Κάθε άλλη ενέργεια, που δεν περιγράφεται ανω¬ 
τέρω αλλά προβλέπεται από την ισχύουσα νομοθεσία. 

Β.) Εξουσιοδοτούμε τον Προϊστάμενο του Τμήματος 
Προσωπικού και Μισθοδοσίας να υπογράφει «Με εντολή 
Αντιπεριφερειάρχη», αποφάσεις, έγγραφα και λοιπές 
διοικητικές πράξεις που αφορούν σε: 

1. Τη διαδικασία υπηρεσιακής αξιολόγησης ουσια¬ 
στικών προσόντων (αποστολή των εντύπων εκθέσεων 
αξιολόγησης στους υπαλλήλους των υπηρεσιών της 
Περιφερειακής Ενότητας, συγκέντρωση των συμπλη¬ 
ρωμένων εκθέσεων και διαβίβαση αναλόγως). 

2. Την αποστολή των στοιχείων των νεοδιοριζόμενων 
υπαλλήλων στο Ε.Κ.Δ.Δ. για τη συμμετοχή σε προγράμ¬ 
ματα Εισαγωγικής Εκπαίδευσης 

3. Την αυτεπάγγελτη αναζήτηση πιστοποιητικών και 
άλλων εγγράφων από υπηρεσίες για θέματα πολιτών 
και υπαλλήλων. 

4. Την τήρηση στατιστικών στοιχείων αρμοδιότητας 
του Τμήματος. 

5. Τ ον απολογισμό των πεπραγμένων του Τ μήματος 
σε μηνιαία και ετήσια βάση. 

6. Την εκκαθάριση του αρχείου του Τμήματος, σύμ¬ 
φωνα με τις εκάστοτε ισχύουσες διατάξεις. 

7. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια και έχουν απλώς ενημε¬ 
ρωτικό χαρακτήρα. 

8. Κάθε άλλη ενέργεια, που δεν περιγράφεται ανω¬ 
τέρω αλλά προβλέπεται από την ισχύουσα νομοθεσία. 

Γ.) Εξουσιοδοτούμε τον Προϊστάμενο του Τμήματος 
Λογιστικής Διαχείρισης να υπογράφει «Με εντολή Αντι- 
περιφερειάρχη», αποφάσεις, έγγραφα και λοιπές διοι¬ 
κητικές πράξεις που αφορούν σε: 

1. Βεβαίωση ύπαρξης πίστωσης. 

2. Την αυτεπάγγελτη αναζήτηση πιστοποιητικών και 
άλλων εγγράφων από υπηρεσίες για θέματα πολιτών 
και υπαλλήλων. 

3. Την τήρηση στατιστικών στοιχείων αρμοδιότητας 
του Τ μήματος 

4. Τον απολογισμό των πεπραγμένων του Τμήματος 
σε μηνιαία και ετήσια βάση. 

5. Την εκκαθάριση του αρχείου του Τμήματος, σύμ¬ 
φωνα με τις εκάστοτε ισχύουσες διατάξεις. 

6. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια και έχουν απλώς ενημε¬ 
ρωτικό αρχείο. 

Δ) Εξουσιοδοτούμε τον Προϊστάμενο του Τμήματος 
Ταμειακής Υπηρεσίας να υπογράφει «Με εντολή Αντι- 
περιφερειάρχη», αποφάσεις, έγγραφα και λοιπές διοι¬ 
κητικές πράξεις που αφορούν σε: 

1. Την αυτεπάγγελτη αναζήτηση πιστοποιητικών και 
άλλων εγγράφων από υπηρεσίες για θέματα πολιτών 
και υπαλλήλων. 

2. Την τήρηση στατιστικών στοιχείων αρμοδιότητας 
του Τμήματος 

3. Τον απολογισμό των πεπραγμένων του Τμήματος 
σε μηνιαία και ετήσια βάση. 

4. Την εκκαθάριση του αρχείου του Τμήματος, σύμ¬ 
φωνα με τις εκάστοτε ισχύουσες διατάξεις. 

5. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια και έχουν απλώς ενημε¬ 
ρωτικό αρχείο. 

Ε) Εξουσιοδοτούμε τον Προϊστάμενο του Τμήματος 
Προμηθειών να υπογράφει «Με εντολή Αντιπεριφερειάρ- 
χη», αποφάσεις, έγγραφα και λοιπές διοικητικές πράξεις 
που αφορούν σε: 

Ι.Έγγραφα επιστροφής οικονομικών προσφορών που 
δεν αποσφραγίστηκαν και επιστροφής εγγυητικών επι¬ 
στολών συμμετοχής σε διαγωνισμούς και καλής εκτέ¬ 
λεσης της εργασίας, προμήθειας κλπ 

2. Πρόσκληση συμμετεχόντων για αποσφράγιση τε¬ 
χνικών προσφορών, οικονομικών προσφορών καθώς και 
ενημέρωση τους για τα πρακτικά της επιτροπής. 

3. Τις ανακοινώσεις αποτελέσματος διαγωνισμού τόσο 
στον ανάδοχο, όσο και στους λοιπούς συμμετέχοντες 
που δικαιούνται να λάβουν γνώση. 

4. Την αυτεπάγγελτη αναζήτηση πιστοποιητικών και 
άλλων εγγράφων από υπηρεσίες για θέματα πολιτών 
και υπαλλήλων. 

5. Την τήρηση στατιστικών στοιχείων αρμοδιότητας 
του Τ μήματος 


6. Τ ον απολογισμό των πεπραγμένων του Τ μήματος 
σε μηνιαία και ετήσια βάση. 

7. Την εκκαθάριση του αρχείου του Τμήματος, σύμ¬ 
φωνα με τις εκάστοτε ισχύουσες διατάξεις. 

8. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια και έχουν απλώς ενημε¬ 
ρωτικό αρχείο. 

ΣΤ.) Εξουσιοδοτούμε τον Προϊστάμενο του Τ μήματος 
Γραμματείας να υπογράφει «Με εντολή Αντιπεριφε- 
ρειάρχη», αποφάσεις, έγγραφα και λοιπές διοικητικές 
πράξεις που αφορούν σε: 

1. Χορήγηση της επισημείωσης (ΑΡΟδΤΙΙΙΕ) που προ- 
βλέπεται στα άρθρα 3 και 6 της Σύμβασης της Χάγης (ν. 
1497/84) που εκδίδονται από υπηρεσίες της έδρας της 
Περιφέρειας Δυτικής Ελλάδας και της Περιφερειακής 
Ενότητας Ηλείας. 

2. Την επικύρωση αντιγράφων εγγράφων, των εισερ¬ 
χόμενων και εξερχόμενων εγγράφων. 

3. Τη θεώρηση του γνησίου της υπογραφής. 

4. Την τήρηση στατιστικών στοιχείων αρμοδιότητας 
του Τμήματος. 

5. Τ ον απολογισμό των πεπραγμένων του Τ μήματος 
σε μηνιαία και ετήσια βάση. 

6. Την εκκαθάριση του αρχείου του Τμήματος, σύμ¬ 
φωνα με τις εκάστοτε ισχύουσες διατάξεις. 

7. Πράξεις θέσης εγγράφων στο «ΑΡΧΕΙΟ», τα οποία 
δεν απαιτούν κάποια ενέργεια και έχουν απλώς ενημε¬ 
ρωτικό αρχείο. 

Ζ. ΘΕΜΑΤΑ ΜΕΙΖΟΝΟΣ ΣΗΜΑΣΙΑΣ 

Ο Προϊστάμενος της Διεύθυνσης και οι Προϊστάμενοι 
όλων των Τμημάτων της Διεύθυνσης, δύνανται θέμα¬ 
τα που κατά την κρίση τους είναι μείζονος σημασίας 
και σπουδαιότητας, να τα φέρουν προς υπογραφή στα 
ανώτερα ιεραρχικά όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 17 Μαρτίου 2015 

Ο Αντιπεριφερειάρχης 
ΓΕΩΡΓΙΟΣ ΓΕΩΡΓΙΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΤ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.βί.9Γ - θ-πιαΜ: ννβόπΐ3δίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































